AH พุ่ง 4% รับข่าวดีรัฐเล็งหั่นภาษีรถยนต์ โบรกฯ เชียร์ “ซื้อ” มองราคาต่ำบุ๊ก
AH พุ่ง 4% รับข่าวดีรัฐเล็งหั่นภาษีรถยนต์ โบรกฯ เชียร์ "ซื้อ" มองราคาต่ำบุ๊ก
AH พุ่ง 4% รับข่าวดีรัฐเล็งหั่นภาษีรถยนต์ โบรกฯ เชียร์ "ซื้อ" มองราคาต่ำบุ๊ก
28 พ.ค. 2563

ผู้สื่อข่าวรายงานว่า ราคาหุ้นบริษัท อาปิโก ไฮเทค จำกัด (มหาชน) หรือ AH ล่าสุด ณ เวลา 10.31 น. อยู่ที่ระดับ 9.75 บาท ปรับตัวขึ้น 0.35 บาท หรือ 3.72% ด้วยมูลค่าการซื้อขาย 59.97 ล้านบาท
โดย บล.คิงส์ฟอร์ด ระบุในบทวิเคราะห์ฯแนะ”ซื้อเก็งกำไร”หุ้นบมจ.อาปิโก ไฮเทค (AH) ราคาเป้าหมาย 10 บาท หลังมองว่าผู้ผลิตชื้นส่วนยานยนต์เริ่มมีความหวังจากการลุ้นรัฐบาลออกมาตรการช่วยเหลือ เช่น การปรับลดภาษีสรรพสามิต รวมถึงนำรถเก่าแลกรถใหม่ เพื่อกระตุ้นยอดขายรถยนต์ในประเทศ
ส่วนประเด็นของ AH คาดรายได้จากการขายและบริการปี 63 จะยังทรงตัวใกล้เคียงกับปีก่อน จากการรวมงบ อาปิโก ไมอา (Portugal) เข้ามาราว 3.3 พันล้านบาทต่อปี ช่วยชดเชยธุรกิจผลิตชิ้นส่วนในประเทศไทยที่อ่อนตัวตามอุตสาหกรรม ซึ่งคาดผลกระทบจะหนักสุดในไตรมาส 2/63 จากการที่ลูกค้าค่ายรถยนต์รายหลักในประเทศทั้ง Isuzu, AAT (Mazda/Ford) ประกาศหยุดสายการผลิตชั่วคราวจากสถานการณ์โควิด-19
อย่างไรก็ตามมอง Downside ค่อนข้างต่ำด้วยราคาหุ้นปัจจุบันเทรดต่ำ Book มากแค่ 0.4 เท่า Laggard เมื่อเทียบกับหุ้นบมจ.สมบูรณ์ แอ๊ดวานซ์ เทคโนโลยี (SAT) ที่ขึ้นมาเทรดที่ 0.7-0.8 เท่า
 
 
 
 